Document ID: 32001L0039

Komisjoni direktiiv 2001/39/EÜ,
23. mai 2001,
millega muudetakse nõukogu direktiivide 86/362/EMÜ, 86/363/EMÜ ja 90/642/EMÜ (vastavalt teraviljas, loomses toidus ja teatavates taimsetes saadustes, kaasa arvatud puu- ja köögiviljas sisalduvate ja nende pinnal esinevate pestitsiidide jääkide piirnormide kehtestamise kohta) lisasid
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 24. juuli 1986. aasta direktiivi 86/362/EMÜ teraviljas sisalduvate ja selle pinnal esinevate pestitsiidide jääkide piirnormide kehtestamise kohta, [1] viimati muudetud komisjoni direktiiviga 2000/82/EÜ, [2] eriti selle artiklit 10,
võttes arvesse nõukogu 24. juuli 1986. aasta direktiivi 86/363/EMÜ loomses toidus sisalduvate ja selle pinnal esinevate pestitsiidide jääkide piirnormide kehtestamise kohta, [3] viimati muudetud direktiiviga 2000/82/EÜ, eelkõige selle artiklit 10,
võttes arvesse nõukogu 27. novembri 1990. aasta direktiivi 90/642/EMÜ teatavates taimsetes saadustes, kaasa arvatud puu- ja köögiviljas sisalduvate ja nende pinnal esinevate pestitsiidide jääkide piirnormide kehtestamise kohta, [4] viimati muudetud direktiiviga 2000/82/EÜ, eriti selle artiklit 7,
võttes arvesse nõukogu 15. juuli 1991. aasta direktiivi 91/414/EMÜ taimekaitsevahendite turuleviimise kohta, [5] viimati muudetud komisjoni direktiiviga 2001/21/EÜ, [6] eriti selle artikli 4 lõike 1 punkti f,
ning arvestades järgmist:
(1) Uued toimeained asiimsulfuroon ja proheksadioonkaltsium on komisjoni direktiividega 1999/80/EÜ [7] ja 2000/50/EÜ [8] kantud direktiivi 91/414/EMÜ I lisasse kasutamiseks vastavalt tärkamiseelselt kasutatava herbitsiidina riisi puhul ja taimekasvuregulaatorina.
(2) Otsus kanda kõnealused toimeained direktiivi 91/414/EMÜ I lisasse põhines esitatud teabe hindamisel, mis käsitles kavandatavat kasutust.
(3) Enne kõnealuste toimeainete kandmist direktiivi 91/414/EMÜ I lisasse oli teatavates liikmesriikides vastavalt kõnealuse direktiivi artikli 8 lõikele 1 antud ajutine luba nende kasutamiseks. Pärast nende toimeainete I lisasse kandmist on kõnealused liikmesriigid vastavalt kõnealuse direktiivi artiklile 4 andnud loa mitme neid toimeaineid sisaldava taimekaitsevahendi kasutamiseks ning kehtestanud jääkide ajutised piirnormid vastavalt artikli 4 lõike 1 punktile f. Vastavalt kõnealusele direktiivile on need piirnormid ja nende kehtestamise aluseks olnud teave edastatud komisjonile. Kõnealune teave ja muudest allikatest pärit andmed on läbi vaadatud ning need on piisavad teatavate jääkide piirnormide kindlaksmääramiseks. Kui ei ole kehtestatud ühenduse piirnormi või ajutist jääkide piirnormi, peavad liikmesriigid enne loa andmist kehtestama ajutised siseriiklikud piirnormid vastavalt kõnealuse direktiivi artikli 4 lõike 1 punktile f. Direktiivi 86/363/EMÜ artiklit 5 silmas pidades kehtib sama ka loomsete saaduste ajutiste piirnormide puhul, kui toimeaine jääke sisaldavaid saadusi võidakse kasutada loomatoiduna.
(4) Direktiivi 91/414/EMÜ I lisasse kandmisega vormistati asiimsulfurooni ja proheksadioonkaltsiumi tehniline ja teaduslik hinnang vastavalt 2. juulil 1999 ja 16. juunil 2000 komisjoni aruannetena asiimsulfurooni ja proheksadioonkaltsiumi kohta. Kõnealustes aruannetes määrati asiimsulfurooni ja proheksadioonkaltsiumi aktsepteeritavaks päevadoosiks (ADI) vastavalt 0,1 mg/kg ja 0,2 mg/kg kehamassi kohta päevas. Tarbijate eluaegset kokkupuutumist toiduainetega, mida on töödeldud asiimsulfurooni ja proheksadioonkaltsiumiga, on hinnatud ja mõõdetud vastavalt Euroopa Ühenduses kasutatavatele menetlustele ja tavadele, võttes arvesse Maailma Tervishoiuorganisatsiooni avaldatud juhiseid [9] ja taimede teaduskomitee arvamust [10] kõnealuse metoodika kohta. On välja arvutatud, et käesolevas direktiivis sätestatud jääkide piirnormid ei põhjusta nimetatud aktsepteeritavate päevadooside ületamist.
(5) Asiimsulfurooni ja proheksadioonkaltsiumi direktiivi 91/414/EMÜ I lisasse kandmisele eelnenud hindamiste ja arutluste käigus ei täheldatud nende ainete puhul ägedat toksilist mõju, mis nõuaks akuutse standarddoosi kehtestamist.
(6) Tarbijate nõuetekohaseks kaitsmiseks kokkupuute eest sellistes saadustes sisalduvate ja nende pinnal esinevate jääkidega, mille jaoks ei ole lube antud, on asjakohane kehtestada kõikide nõukogu direktiividega 86/362/EMÜ, 86/363/EMÜ ja 90/642/EMÜ hõlmatud toodete puhul ajutiseks jääkide piirnormiks analüütiliselt määratud alammäär. Jääkide ajutiste piirnormide kehtestamine ühenduse tasandil ei takista liikmesriikidel kehtestada asiimsulfurooni ja proheksadioonkaltsiumi jääkide piirnorme vastavalt direktiivi 91/414/EMÜ artikli 4 lõike 1 punktile f ja VI lisale. Nelja aastat peetakse asiimsulfurooni ja proheksadioonkaltsiumi peamiste edasiste kasutusviiside kindlakstegemiseks piisavaks. Pärast seda peaksid jääkide ajutised piirnormid muutuma lõplikuks.
(7) Käesoleva direktiiviga ettenähtud meetmed on edastatud Maailma Kaubandusorganisatsioonile ja tema arvamusi on arvesse võetud. Komisjon selgitab talle esitatud heakskiidetud andmete alusel, kas teatavate pestitsiidide ja põllukultuuride kombinatsioonide puhul on võimalik määrata kindlaks jääkide piirnorm impordi jaoks.
(8) Taimede teaduskomitee arvamusi, eriti nõuandeid ja soovitusi pestitsiididega töödeldud toiduainete tarbijate kaitse osas on arvesse võetud.
(9) Käesoleva direktiiviga ettenähtud meetmed on kooskõlas alalise taimetervise komitee arvamusega,
ON VASTU VÕTNUD KÄESOLEVA DIREKTIIVI:
Artikkel 1
Direktiivi 86/362/EMÜ II lisa A osasse lisatakse järgmised read:
Pestitsiidide jäägid | Piirnorm (mg/kg) |
| |
Asiimsulfuroon | 0,02 | Teravili |
Proheksadioon (proheksadioon ja selle soolad, väljendatud proheksadioonina) | 0,02 | Nisu ja oder |
0,05 | Muu teravili |
Artikkel 2
Direktiivi 86/363/EMÜ II lisa B osasse lisatakse järgmised read:
Pestitsiidide jäägid | Piirnorm (mg/kg) |
I lisas CN-koodide 0201, 0202, 0203, 0204, 0205 00 00, 0206, 0207, ex 0208, 0209 00, 0210, 1601 00 ja 1602 all loetletud liha (sh rasva), lihatoodete, rupsi ja loomse rasva puhul | I lisas CN-koodide 0401, 0402, 0405 00 ja 0406 all loetletud piima ja piimatoodete puhul | I lisas CN-koodide 0407 00 ja 0408 all loetletud koorega värskete munade, linnumunade ja munarebude puhul |
Proheksadioon (proheksadioon ja selle soolad, väljendatud proheksadioonina) | 0,05 | 0,01 | 0,05 |
Artikkel 3
Käesoleva direktiivi lisa veerud pealkirjadega "Asiimsulfuroon" ja "Proheksadioon (proheksadioon ja selle soolad, väljendatud proheksadioonina)" lisatakse direktiivi 90/642/EMÜ II lisasse.
Artikkel 4
Liikmesriigid võtavad vastu ja avaldavad käesoleva direktiivi järgimiseks vajalikud normid hiljemalt 31. detsembriks 2001. Liikmesriigid teatavad neist viivitamata komisjonile.
Liikmesriigid kohaldavad neid norme alates 1. jaanuarist 2002.
Kui liikmesriigid need normid vastu võtavad, lisavad nad nendesse või nende normide ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.
Artikkel 5
Käesolev määrus jõustub 20. päeval pärast selle avaldamist Euroopa Ühenduste Teatajas.
Artikkel 6
Käesolev direktiiv on adresseeritud liikmesriikidele.
Brüssel, 23. mai 2001

Labels: 17
20